Document ID: /roh_data/filtered/swiss_laws_in_ROHinterleaved.jsonl.gz/25759

This text was translated from DE into Rumantsch Grischun.

Die Eidgenössische Berufsmaturitätskommission besteht aus höchstens fünfzehn Vertreterinnen und Vertretern von Kantonen, Organisationen der Arbeitswelt, Berufsfachschulen und Fachhochschulen. Sie konstituiert sich selbst. Sie hat die Aufgaben und Funktionen gemäss Artikel 71 BBG. Sie kann dem SBFI Anträge stellen, namentlich zur Weiterentwicklung der Berufsmaturität. Sie arbeitet mit anderen Kommissionen der Berufsbildung zusammen, namentlich mit der Eidgenössischen Berufsbildungskommission und der Eidgenössischen Kommission für Berufsbildungsverantwortliche. Fassung gemäss Ziff. I der V vom 4. Sept. 2013, in Kraft seit 1. Okt. 2013 (AS 2013 3093).

La Cumissiun federala per la maturitad professiunala consista da maximalmain quindesch represchentants dals chantuns, da las organisaziuns dal mund da lavur, da las scolas professiunalas spezialisadas e da las scolas autas spezialisadas. Ella sa constituescha sezza. Ella ha las incumbensas e las funcziuns tenor l’artitgel 71 LFPr. Ella po far propostas al SEFRI, en spezial per sviluppar vinavant la maturitad professiunala. Ella collavura cun autras cumissiuns da la furmaziun professiunala, en spezial cun la Cumissiun federala per la furmaziun professiunala e cun la Cumissiun federala per las persunas responsablas per la furmaziun professiunala.  Versiun tenor la cifra I da l'O dals 4 da sett. 2013, en vigur dapi il 1. d'oct. 2013  (AS 2013 3093).